b"\n_START_ARTICLE_\n66\xc3\xa8 Ex\xc3\xa8rcit (Uni\xc3\xb3 Sovi\xc3\xa8tica)\n_START_SECTION_\nHist\xc3\xb2ria\n_START_PARAGRAPH_\nEl 27 d'agost de 1942 es form\xc3\xa0 el 66\xc3\xa8 Ex\xc3\xa8rcit a partir de la 8a Reserva de l'Ex\xc3\xa8rcit de la Stavka. Inicialment estava format per les divisions d'infanteria 49a, 49a, 64a, 120a, 231a, 299a i 316a, les brigades de tancs 10a, 69a, 148a i 246a._NEWLINE_El 30 de setembre de 1942, el 66\xc3\xa8 Ex\xc3\xa8rcit va ser incl\xc3\xb2s al front de Stalingrad, participant en la batalla de Stalingrad._NEWLINE_Entre setembre i octubre de 1942, conjuntament amb els ex\xc3\xa8rcits 24\xc3\xa8 i 1r de la Gu\xc3\xa0rdia, llan\xc3\xa7\xc3\xa0 diverses ofensives contra els alemanys, atacant a trav\xc3\xa9s del Volga al nord de Stalingrad. Particip\xc3\xa0 en el front que immobilitz\xc3\xa0 el 6\xc3\xa8 Ex\xc3\xa8rcit alemany a Stalingrad. _NEWLINE_Durant la contraofensiva a Stalingrad, les tropes del 66\xc3\xa8 Ex\xc3\xa8rcit avan\xc3\xa7aren en la direcci\xc3\xb3 de l'eix principal del front del Don i, el 24 de novembre de 1942, enlla\xc3\xa7aren amb les del 62\xc3\xa8 Ex\xc3\xa8rcit, tancant el setge. Entre gener i febrer de 1943 particip\xc3\xa0 en la liquidaci\xc3\xb3 del setge._NEWLINE_Despr\xc3\xa9s del final de la batalla de Stalingrad, el 6 de febrer de 1943, pass\xc3\xa0 a formar part d'una for\xc3\xa7a de reserva, sota el comandament del tinent general Kuzm\xc3\xa0 Tr\xc3\xbabnikov. El 13 de mar\xc3\xa7 de 1943 va ser transferit al Front de Reserva, i el 15 d'abril, al Districte Militar de l'Estepa._NEWLINE_El 5 de maig de 1943 el 66\xc3\xa8 Ex\xc3\xa8rcit es convert\xc3\xad en el 5\xc3\xa8 Ex\xc3\xa8rcit de la Gu\xc3\xa0rdia."